L 308/20 Jurnalul Oficial al Uniunii Europene 24.11.2009 DIRECTIVE DIRECTIVA 2009/141/CE A COMISIEI din 23 noiembrie 2009 de modificare a anexei I la Directiva 2002/32/CE a Parlamentului European și a Consiliului privind nivelurile maxime pentru arsen, teobromină, Datura sp., Ricinus communis L., Croton tiglium L. și Abrus precatorius L. (Text cu relevanță pentru SEE) COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Directiva 2002/32/CE a Parlamentului European şi a Consiliului din 7 mai 2002 privind substanțele nedorite din furaje (!), în special articolul 8 alineatul (1), întrucât: (1) Directiva 2002/32/CE interzice utilizarea de produse destinate hranei pentru animale al căror nivel de substanțe nedorite depășeşte nivelurile maxime stabilite în anexa I la aceasta. (2)  În ceea ce priveşte hrana pentru animale obţinută prin prelucrarea peştelui sau a altor animale marine, infor- mațiile recente furnizate de autoritățile competente din statele membre privind prezența arsenului total (suma arsenului organic și anorganic) indică faptul că este necesară creşterea anumitor niveluri maxime de arsen total. Produsele secundare ale industriei de filetare a peştelui reprezintă materii prime valoroase pentru producția de făină de peşte şi ulei de peşte utilizate în hrana combinată pentru animale, în special în hrana pentru peşti. (3)  Creşterea nivelurilor maxime pentru arsenul total din hrana pentru animale obținută din prelucrarea peștelui sau a altor animale marine, precum și a arsenului total din hrana pentru peşti nu aduce modificări ale nivelurilor maxime ale arsenului anorganic. Deoarece efectele adverse potențiale ale arsenului asupra sănătății animale şi umane sunt determinate de fracția anorganică a acestuia din hrana pentru animale sau din produsele alimentare, iar compușii organici ai arsenului prezintă un potențial toxic extrem de redus (?), creşterea nive- lurilor pentru arsenul total nu afectează protecţia sănătății animale și a sănătății publice. () JO L 140, 30.5.2002, p. 10. () Avizul ştiințific al Grupului pentru contaminanții din lanţul alimentar al Autorităţii Europene pentru Siguranța Alimentară (EFSA) privind arsenul ca substanță nedorită în hrana pentru animale, ca urmare a solicitării Comisiei Europene, The EFSA Journal (2005) 180, 1-35. 2 În anexa I la Directiva 2002/32/CE, arsenul se referă la arsenul total în sensul stabilirii nivelurilor maxime, deoarece nu există o metodă de rutină standardizată pentru analiza arsenului anorganic. Însă, pentru cazurile în care autoritățile competente solicită o analiză a conţi- nutului de arsen anorganic, anexa menționată stabileşte un nivel maxim pentru arsenul anorganic. Deoarece metoda de extracție are uneori o influență semnificativă asupra rezultatului analitic al arsenului total, este necesară specificarea unei proceduri de extracție ca referință de utilizat pentru controlul oficial. Informațiile furnizate de autoritățile competente și orga- nizațiile părţilor interesate indică existența unor niveluri semnificative de arsen în aditivii aparținând grupului funcţional al compuşilor de oligoelemente, autorizați prin punerea în aplicare a Regulamentului (CE) nr. 1831/2003 al Parlamentului European și al Consi- liului (3). Este necesară stabilirea de niveluri maxime pentru arsen în aditivii menționaţi pentru a proteja sănătatea animală şi publică. Referitor la teobromină, Autoritatea Europeană pentru Siguranța Alimentară (EFSA) a concluzionat în avizul său din 10 iunie 2008 (') că nivelurile maxime actuale pentru teobromină ar putea să nu protejeze în totalitate anumite specii de animale. Aceasta a evidențiat efecte adverse posibile la porci, câini și cai, precum și asupra producției de lapte la vacile de lapte. Prin urmare, este necesară stabilirea unor niveluri maxime mai scăzute. În ceea ce privește alcaloizii din Datura sp., EFSA a concluzionat în avizul său din 9 aprilie 2008 () că, deoarece alcaloizii tropanici sunt prezenți în toate speciile de Datura, pentru protecția sănătății animale, în special a porcilor, este necesară extinderea nivelurilor maxime pentru Datura stramonium L., stabilite în anexa I la Directiva 2002/32|CE, la toate speciile de Datura. () JO L 268, 18.10.2003, p. 29. () Avizul șştiințific al Grupului pentru contaminanții din lanţul alimentar privind teobromina ca substanță nedorită în hrana pentru animale, ca urmare a solicitării Comisiei Europene, The EFSA Journal (2008) 725, 1-66. Avizul ştiințific al Grupului pentru contaminanții din lanţul alimentar privind alcaloizii tropanici (din Datura sp.) ca substanţe nedorite în hrana pentru animale, ca urmare a solicitării Comisiei Europene, The EFSA Journal (2008) 691, 1-55.